《东庵》
宋代·陈舜俞

已怜门巷林中出，况复轩窗水畔开。
冷淡山光明枕簟，动摇波影上樽罍。
坐看天际孤舟失，惯见桑阴五马来。
长恨夕阳吟不足，阑干留共月徘徊。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。